“หมอวิชัย”แถอีกแล้ว! ส่งงบไม่ทัน เหตุเพิ่งได้รับอนุมัติแต่งตั้งบอร์ด
“หมอวิชัย” แถอีกแล้ว! แจงส่งงปี 59 ไม่ทัน จากเดิมคาดส่ง 31 พ.ค. หลังบริษัทในเครือ "อินเตอร์ ฟาร์อีสท์ เทอมอล เพาเวอร์" เพิ่งได้รับอนุมัติแต่งตั้งกรรมการ 
31 พ.ค. 2560

นายวิชัย ถาวรวัฒนยงค์ ประธานกรรมการบริษัท บริษัท อินเตอร์ ฟาร์อีสท์ เอ็นเนอร์ยี่ คอร์ปอเรชั่น จำกัด (มหาชน) หรือ IFEC ระบุว่า การจัดส่งงบการเงินประจำปี 2559 จะมีความล่าช้าออกไปจากกำหนดเดิมที่คาดว่าจะสามารถนำส่งให้ตลาดหลักทรัพย์แห่งประเทศไทย (ตลท.) ภายในวันที่ 31 พ.ค.นี้ หลังจากที่บริษัท อินเตอร์ ฟาร์อีสท์ เทอมอล เพาเวอร์ จำกัด ซึ่งเป็นบริษัทในเครือ เพิ่งได้รับอนุมัติการจดทะเบียนเปลี่ยนแปลงกรรมการบริษัทจากนายทะเบียนหุ้นส่วนบริษัท เมื่อวันที่ 29 พ.ค.60
โดยขณะนี้อยู่ระหว่างดำเนินการแก้ไขชื่อผู้มีอำนาจลงนามสั่งจ่าย /ถอนเงิน จากบัญชีเงินฝากธนาคาร ทำให้บริษัทยังไม่สามารถจัดทำเอกสารยืนยันยอดกับธนาคารเพื่อประกอบการตรวจสอบงบการเงินประจำปี 2559 ให้กับทางผู้สอบบัญชีได้
อย่างไรก็ตาม บริษัทจะเร่งดำเนินการจัดส่งงบการเงินประจำปี 2559 ให้แก่ตลท.ทันทีที่ผู้สอบบัญชีดำเนินการตรวจสอบเสร็จเรียบร้อย